Izraelsko-palestinski sukob
<s>Izraelsko-palestinski sukob ( Ha'Sikhsukh Ha'Yisraeli-Falestini;  al-Niza'a al'Filastini al 'Israili) je sukob u toku između Izraela i Palestine koji je počeo od 1940-ih.</s><s>Smatra se jednim od najdužih modernih sukoba.</s><s>Srž poticanja nalazi se u tome da Palestina traži punu nezavisnost od Izraela te napuštanje svih izraelskih vojnika sa njenih teritorija, dok izraelski ortodoksni židovi, nacionalisti i desničari to odbijaju jer smatraju da Zapadna obala i Gaza povijesno pripadaju Židovima te da Palestinci nisu narod, da nisu postojali prije osnutka države Izrael 1948. već da su palestinski nacionalizam izmislili arapski vođe kako bi uništili Izrael.</s>

<s>Usprkos dugogodišnjim naporima međunarodne zajednice da se postigne kakav-takav kompromis i razriješi ovaj spor, i usprkos tome što je Izrael sklopio mir sa Egiptom i Jordanom, Izraelci i Palestinci do danas nisu uspjeli postići mirovni dogovor.</s><s>Glavni su kamen spoticaja status Jeruzalema (koji oboje smatraju svetim mjestom), međusobno priznanje, tok granica, sigurnost, pravo na vodu uz rijeku Jordan, izraelska naselja na Zapadnoj obali, palestinska sloboda kretanja i pravo Palestinaca na povratak unutar granica Izraela nakon egzodusa nastalog uslijed izraelskog rata za nezavisnost.</s>

<s>Rješnje dvije države se često navodi kao moguće rješenje sukoba, a prema istraživanjima većina Izraelaca i Palestinaca smatraju da je to najbolja solucija.</s><s>Ipak, nepovjerenje i trzavice su često znale eskalirati: prva i druga intifada odnijeli su na hiljade života na obje strane, bez da su razriješili išta.</s><s>Teritorij ostaje središnja sastavnica nacionalnog identiteta u ovom sukobu.</s><s>Obje strane odbijaju dijeliti isti teritorij sa drugom stranom, iz straha od dominacije.</s><s>Jaser Arafat postao je formalni vođa pokreta za samostalnu Palestinu u 20. stoljeću, ali su izraelski službenici gledali na njega negativno te ga optuživali da podržava terorizam protiv Židova.</s><s>Nakon Arafatove smrti 2004., njegov nasljednik Mahmud Abas pokušao je pokrenuti novu rundu mirovnih pregovora, ali bez uspjeha.</s><s>Iako se odnos u međuvremenu poboljšao sa Zapadnom obalom, stanje ostaje eksplozivno u Gazi, gdje su vođena dva rata, od kojih je zadnji bio 2014.</s>

<s>Između 1993. i 2000., broj izraelskih doseljenika povećao se za 117% u Gazi i najmanje 46% u Zapadnoj obali.</s><s>Izrael je također ukinuo dozvole za prebivalište palestinskim prebivalcima u istočnom Jeruzalemu koji nisu imali dokumente kojim bi dokazali da je njihovo središte života unutar Jeruzalema.</s><s>Tako je 1 641 Palestininac izgubio pravo na boravak u Jeruzalemu između 1996. i 1998. godine.</s><s>Sukob je odnio preko 20.000 poginulih od 1948. na obje strane.</s><s>Jeremy Havardi procjenjuje da je poginulo oko 5.000 palestinskih civila u 40 godina, odnosno 34 civila svakih 100 dana.</s>

<s>Posljednji mirovni pregovori prekinuti su 2014. godine.</s><s>Izraelski premijer Benjamin Netanyahu izjavio je 2015. da neće dozvoliti palestinsku državu zapadno od Jordana.</s>

<s>Poveznice
Veliki Izrael
Arapsko-izraelski sukob
Teritorijalni nacionalizam
Panarabizam</s>

<s>Izvori</s>

<s>Linkovi
Ujedinjene nacije
 Office for the Coordination of Humanitarian Affairs – occupied Palestinian territory
 United Nations Relief and Works Agency for Palestine Refugees in the Near East
 'Now is not the time to give up' on two-state solution, UN Middle East envoy tells Security Council UN</s>

<s>Akademske stranice
U.S. Attempts at Peace between Israel and Palestine od Dean Peter Krogh Foreign Affairs Digital Archives</s>

<s>Palestina
Palestinska samouprava</s>

